section_heading: Karijera
paragraph_text: Svoj profesionalni glumački debi Kelly je ostvarila u televizijskom filmu Love, Lies and Murder u kojem je igrala ubojitu tinejdžericu. Također je nastupala u malim ulogama u filmovima The Boy Who Cried Bitch i Billy Bathgate prije nego što je odglumila lik Donne Hayward u filmu Twin Peaks: Vatro hodaj sa mnom. Za tu je ulogu morala otići kući i tražiti dozvolu od svećenika, zbog toga što je sama uloga zahtijevala pojavljivanje u seksualno eksplicitnoj sceni. Iste godine nastupila je u romantičnoj komediji The Cutting Edge, a odigrala je čak dvije različite uloge u filmu Chaplin s Robertom Downeyjem, Jr.